এদিকে খাসোগজি হত্যায় জড়িত থাকার অভিযোগে বহিষ্কৃত গোয়েন্দা প্রধান জেনারেল আসিরি সৌদি যুবরাজের মৌখিক অনুমতি নিয়েই খাসোগজিকে হত্যা পরিকল্পনা করেছেন বলে জানিয়েছে নিউইয়র্ক টাইমস। গতকাল রোববার মার্কিন দৈনিকটি একটি বিশ্বস্ত গোয়েন্দা সূত্রের বরাত দিয়ে এই তথ্য জানায়। ইতোপূর্বে, নিজের বিশ্বস্ত গোয়েন্দা প্রধান আসিরির ঘাড়ে হত্যাকাণ্ডে জড়িত থাকার দায় চাপিয়ে তাকে চাকরিচ্যুত করেন সৌদি যুবরাজ বিন সালমান। এমনকি এই ঘটনায় তার বিশস্ত উপদেষ্টা কাহতানিকেও বরখাস্ত করেন তিনি। ইতোপূর্বে সিএনএন প্রকাশিত এক প্রতিবেদনে বলা হয়, সৌদি যুবরাজের ওপর থেকে হত্যার মূল পরিকল্পনাকারীর দায় সরিয়ে দিতেই মার্কিন পররাষ্ট্রমন্ত্রী মাইক পম্পেও’র পরামর্শ অনুযায়ী বেশ কিছু সৌদি কর্মকর্তাকে বহিষ্কারের পরিকল্পনা করছে রিয়াদ। যাদের মধ্যে আল আসিরি অন্যতম।